A-drugarez da Termenidi ar bloaz paset, hag o doa lakaet ur gemenadenn er journal, e oamp deuet a-benn da gaout un toullad mirc'hi-houarn, roet gant tud ne implijent ket ken anezhe. Kempennet e oant bet diouzh an ezhomm. Aeset e oa (hag eo c'hoazh) evit mont e kêr, mont d'ober sport, sonerezh, mont d'ar c'hanol, ... Ar bloaz-mañ ne chom nemet 2 pe 3 marc'h-houarn e stad mat...war tost 30 marc'h-houarn. Posupl e vo dresañ un toullad diouto evel-just pa n'eo nemet ar rod hag a zo dic'hwezhet pe  toullet, pe p'eo ret dresañ ar starderezioù met p'eo ar chadenn hag a zo torret, ar «gidon » difoñset, ur pedalenn torret eo kazi dibosupl (n'hon eus ket an ostilhoù ret). Un tamm mezhus eo gwelet e peseurt stad truezhus int war-lerc'h 6 miz bennak...  Erfin klasket e vo dresañ ar muiañ niver. Evel-just e c'hell an holl implij anezho p'o deus c'hoant (el "local velo" dindan an oaled emaint) met goulenn a reomp gant an holl diwall da virout anezho e stad mat, da lavaret eo pas lezel anezho e kêr,  memes m'eo toullet ar rod (ar pezh 'zo c'hoarvezet dija), ha klozañ anezho war-lerc'h o implij. Trugarez.